ananddey/assamese-wiki-corpus huggingface dataset:
গংগা দেৱী (চিত্ৰশিল্পী)

গংগা দেৱী (১৯২৮ – ১৯৯১) এগৰাকী ভাৰতীয় চিত্ৰশিল্পী। তেওঁ মধুবানী শৈলীত অংকন কৰে। মধুবানী চিত্ৰশিল্প হ'ল বিহাৰৰ মিথিলাৰ এক লোককলা। মধুবানী চিত্ৰকলাক ভাৰতৰ বাহিৰতো জনপ্ৰিয় কৰাৰ কৃতিত্ব গংগা দেৱীৰ। ১৯২৮ চনত বিহাৰৰ মিথিলাত, এটা কায়স্থ পৰিয়ালত তেওঁৰ জন্ম হয়। তেওঁ লোকশিল্পী ৰূপে পৰিচিতি লভে আৰু কাচনি (ৰেখা চিত্ৰ) শৈলীত দক্ষতা অৰ্জন কৰে। নিজৰ চিত্ৰকৰ্ম লৈ তেওঁ বিদেশ ভ্ৰমণ কৰিছিল আৰু আমেৰিকা যুক্তৰাষ্ট্ৰত অনুষ্ঠিত ভাৰতীয় মহোৎসৱত ভাগ লৈছিল।

১৯৮০ চনত গংগাদেৱীয়ে দিল্লী শিল্প সংগ্ৰহালয়ৰ মুৰাল কহবাৰ ঘৰ বা কইনা ঘৰটো আঁকি উলিয়াইছিল। এই মুৰালটো আঁকোতে তিনিৰপৰা চাৰিমাহ সময় লাগিছিল। এই সময়খিনিত গংগা দেৱীয়ে দিল্লীৰ চিকিৎসালয়ত কেম'থেৰাপি লৈ আছিল। কিন্তু ২০১৫ চনত, সংগ্ৰহালয়টো পুনঃনিৰ্মাণৰ সময়ত এই মুৰালটো ভাঙি পেলোৱা হয়।

প্ৰাৰম্ভিক জীৱন

গংগা দেৱী যেতিয়া সৰু আছিল তেওঁৰ মাকে তেওঁৰ হাতত এডাল ব্ৰাচ তুলি দিছিল। ব্ৰাচডাল ধান খেৰ আৰু মাকৰ শাড়ীৰপৰা উলিওৱা সূতাৰে তৈয়াৰ কৰা হৈছিল। ৰন্ধা-বঢ়া কৰা পাত্ৰৰ তলৰপৰা আৰু হাৰিকেন লেমৰপৰা ওলোৱা ক'লা লেপ গংগা দেৱীয়ে চিয়াহী ৰূপে ব্যৱহাৰ কৰিছিল। এই ক'লা লেপটো সাধাৰণতে গৰু-ম'হৰ মূত্ৰ, একপ্ৰকাৰৰ আঠা বা কেতিয়াবা ছাগলীৰ গাখীৰৰ সৈতে মিলাই চিয়াহী প্ৰস্তুত কৰা হৈছিল। গংগাই এইবোৰ তেওঁৰ মাক, আইতাক, খুড়ীয়েক-বৰমাক বা তেওঁলোকৰ ছোৱালীহঁতৰপৰা শিকি লৈছিল। গাঁৱত কাগজ পাবলৈ অসুবিধা বাবে গংগাই স্কুলৰ বহীৰপৰা পাত ফালি কাপোৰৰ ওপৰত আঠাৰে এইবোৰ লগাই কেনভাচ প্ৰস্তুত কৰিছিল।

কেৰিয়াৰ

আমেৰিকা যুক্তৰাষ্ট্ৰত হোৱা ভাৰতীয় মহোৎসৱত ভাগ ল'বলৈ গংগা দেৱী নিৰ্বাচিত হৈছিল। ৰাছিয়া আৰু জাপানতো তেওঁ ভাৰতক প্ৰতিনিধিত্ব কৰিছিল। এই সকলো অভিজ্ঞতাক তেওঁ ছবি আঁকি ব্যক্ত কৰিছিল আৰু এনে পাৰদৰ্শিতাৰ বাবেই ভাৰত চৰকাৰৰ শিল্প বঁটা লাভ কৰিছিল।==

ৰামায়ণ ওপৰত আধাৰিত চিত্ৰ

গংগা দেৱীয়ে ভাৰতীয় মহাকাব্য ৰামায়ণৰ কাহিনীৰ ওপৰত ভিত্তি কৰি মধুবানী শৈলীত এটি চিৰিজ অংকন কৰিছে। এই সম্পূৰ্ণ চিৰিজটোত তেওঁ খুব কোমল ৰঙেৰে কৰিছে।

মানৱ-জীৱনৰ ওপৰত আধাৰিত চিত্ৰ

এই ধাৰাৰ চিত্ৰ সমূহত তেওঁ গাঁৱলীয়া মহিলাৰ সম্পূৰ্ণ জীৱন শৈলী অংকন কৰি উলিয়াইছে।

আমেৰিকা ভ্ৰমণৰ ওপৰত আধাৰিত কৰ্ম

আমেৰিকা ভ্ৰমণৰ অভিজ্ঞতাক গংগা দেৱীয়ে চিত্ৰশিল্পলৈ পৰ্যবেশিত কৰে। এই কৰ্মৰাজি চাক্ষুস অভিজ্ঞতা আৰু অনুভৱ ভিত্তিক।

ব্যক্তিগত জীৱন

গংগাৰ বৈবাহিক জীৱন আছিল পীড়িত। সন্তান জন্ম দিব নোৱৰাৰ বাবে স্বামীয়ে তেওঁক এৰি দিছিল আৰু অন্য এগৰাকীক বিয়া কৰাইছিল। ইমানতে গংগাৰ বৈবাহিক জীৱনৰ অন্ত পৰিছিল। এগৰাকী ফৰাছী চিত্ৰ সংগ্ৰহকে কিছু ছবি আঁকি দিয়াৰ বাবে যেতিয়া গংগাক পাৰিশ্ৰমিক দিয়ে, তেতিয়াৰপৰাই গংগাৰ জীৱন সলনি হয় আৰু গংগা বিকশিত হ'বলৈ ধৰে।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
পাইথাগৰাছ

পাইথাগৰাছ (ইংৰাজী: Pythagoras, খ্ৰীষ্টপূৰ্ব প্ৰায় ৫৭০ – ৪৯৫) আছিল প্ৰাচীন গ্ৰীচৰ এজন বিখ্যাত দাৰ্শনিক আৰু গণিতজ্ঞ। তেওঁ গ্ৰীচৰ সামোস দ্বীপত জন্মগ্ৰহণ কৰিছিল। তেওঁ গণিতৰ “Pythagorean Theorem”ৰ বাবে বিশেষকৈ জনাজাত। এই সূত্ৰই সমকোণী ত্ৰিভুজৰ তিনিটা বাহুৰ মাজৰ সম্পৰ্ক বৰ্ণনা কৰে।

উক্তি

“সংখ্যাই সকলো বস্তুৰ মূল।”
“বেছি কথা নক’বা; সঠিক সময়ত সঠিক কথা কোৱাই বুদ্ধিমত্তা।”
“নীৰৱতা শিকিবা, কিয়নো নীৰৱতাই জ্ঞানৰ আৰম্ভণি।”

তথ্য সূত্ৰ

শ্ৰেণী: মৃত ব্যক্তি
শ্ৰেণী:গ্ৰীচৰ ব্যক্তি
শ্ৰেণী:গণিতজ্ঞ
দেৱদাস (১৯৩৬ চলচ্চিত্ৰ)

দেৱদাস ১৯৩৬ চনত মুক্তি পোৱা শৰৎচন্দ্ৰ চট্টোপাধ্যায়ৰ দেৱদাস নামৰ উপন্যাসৰ আধাৰত নিৰ্মাণ কৰা এখন হিন্দী চলচ্চিত্ৰ। এইখন আছিল ১৯৩৫ চনত মুক্তি পোৱা বঙালী ভাষাৰ ছবি দেৱদাসৰ হিন্দী সংস্কৰণ। দেৱদাসৰ হিন্দী সংস্কৰণৰ পৰিচালক আছিল প্ৰমথেশ বৰুৱা, সঙ্গীত পৰিচালনা কৰিছিল ৰাজ চন্দ বড়াল, পঙ্কজ মল্লিক আৰু তিমিৰ বৰণে। ছবিখনত দেৱদাসৰ ভূমিকাত আছিল কুন্দন লাল চাইগল, পাৰ্বতীৰ ভাওত আছিল যমুনা বৰুৱা আৰু চন্দ্ৰমুখীৰ ভাওত আছিল টি. আৰ. ৰাজকুমাৰী।

মুখ্য ভূমিকাত

কুন্দল লাল চাইগল (দেৱদাস)
যমুনা বৰুৱা (পাৰ্বতী)
টি.আৰ. ৰাজকুমাৰী (চন্দ্ৰমুখী)
বিশ্বনাথ ভাদুৰী
কৃষ্ণচন্দ্ৰ দে
বিক্ৰম কাপুৰ
ক্ষেত্ৰবালা
লীলা
নেমো
পাহাড়ী সান্যাল
কিদাৰ নাথ শৰ্মা
এ.এইচ. শোৰ
চুলতানা
জুবেইদা

তথ্যউৎস

বাহ্যিক সংযোগ

তথ্যসূত্ৰ

শ্ৰেণী:হিন্দী চলচ্চিত্ৰ
শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
এৰিকা ফণ্টেছ

এৰিকা ফণ্টেছ (ইংৰাজী: Erica Fontes; জন্ম: ১৪ মে' ১৯৯১) লিবছবনৰ এগৰাকী পৰ্তুগীজ পৰ্ণগ্ৰাফিক অভিনেত্ৰী। ২০১৩ চনত ২১ বছৰ বয়সত এৰিকা ফণ্টেছে 'ফৰেইন ফিমেল পাৰ্ফৰ্মাৰ অৱ দ্য ইয়াৰ' শিতানত এক্সবিআইজেড বঁটা লাভ কৰা প্ৰথম আৰু একমাত্ৰ পৰ্তুগীজ মহিলা হিচাপে পৰিগণিত হয়। তেওঁৰ কাল্পনিক উপাধি 'ফণ্টেছ' তেওঁ আৰু তেওঁৰ সংগী এঞ্জেলো ফেৰোৱে বাছনি কৰিছিল। এঞ্জেলো ফেৰো এজন পৰ্ণগ্ৰাফিক অভিনেতা আৰু ফুটবলাৰ। লিবছবনৰ বেনফিকাৰ এখন দন্ত চিকিৎসালয়ত তেওঁলোকৰ প্ৰথম পৰ্ণ ছবিৰ শ্বুটিংলৈ যোৱাৰ সময়ত তেওঁলোকে এই নামটো স্থিৰ কৰিছিল।

তেওঁৰ গ্ৰন্থ "ডি কৰ্পো ই আলমা: দোজ ফিল্মছ আ ভিডা ৰিয়েল। এজ কনফিছোজ দা এষ্ট্ৰেলা ডি ফিল্মছ পাৰা এডাল্টোজ কি কনকুইষ্টৌ অ’ মুণ্ডো" (দেহ আৰু আত্মা: চিনেমাৰ পৰা প্ৰকৃত জীৱনলৈ। বিশ্ব জয় কৰা প্ৰাপ্তবয়স্ক চিনেমাৰ তাৰকাগৰাকীৰ স্বীকাৰোক্তি) (২০১৩) ত তেওঁ ব্যক্ত কৰিছে যে "আজিও দৃশ্যটো শেষ হ'লে মই সদায় সকাহ অনুভৱ কৰোঁ"। ইতিহাসবিদ এণ্টনিঅ' আৰাউজোৰ মতে, প্ৰতিটো দৃশ্যৰ শেষত এৰিকাই অনুভৱ কৰা সকাহে বিখ্যাত আৰু বিশাল 'মিছ ৰিপৰ্ট'ৰ শীতল অনুচ্ছেদসমূহক আংশিকভাৱে হ'লেও সমৰ্থন কৰে। ১৯৬০ তকৈও অধিক পৃষ্ঠাৰ এই প্ৰতিবেদনখনত স্পষ্ট যৌন সমল প্ৰদৰ্শন কৰা শিল্পীসকলৰ চৰিত্ৰ বৰ্ণনা কৰা হৈছিল: ভাঙি যোৱা পাৰিবাৰিক পটভূমি, ড্ৰাগছৰ ব্যৱহাৰ, মঞ্চৰ ভিতৰত আৰু বাহিৰত শোষণ ইত্যাদি।

তেওঁ বহুতো পৰ্ণগ্ৰাফিক ছবিত অংশগ্ৰহণ কৰিছে, যাৰ ভিতৰত নিম্নলিখিতবোৰ উল্লেখযোগ্য: ২০০৯ চনত মুক্তি পোৱা তেওঁৰ প্ৰথম ছবি মাৰিয়াছ চেক্সুৱেল ডায়েৰী; কমেডী ছবি বিম্বি, দ্য চেক্স মেচিন, যিখন বিশ্বৰ প্ৰথম থ্ৰীডি পৰ্ণ ছবি; ৰেড চোফা ১ আৰু ৰেড চোফা ৩; এৰিকা ইন দ্য মেনচন অৱ অৰজিছ আৰু টমাছ টাভেইৰাৰ জীৱনৰ দ্বাৰা অনুপ্ৰাণিত টাভাৰেছ, দ্য বেৰেল-ব্ৰেকিং আৰ্কিটেক্ট। এই আটাইবোৰ ছবি হট গোল্ড কোম্পানীয়ে প্ৰযোজনা কৰিছিল।

তথ্যসূত্ৰ

শ্ৰেণী:পৰ্তুগালৰ ব্যক্তি
শ্ৰেণী:পৰ্ণষ্টাৰ
মুনমুন দাস

মুনমুন দাস (ইংৰাজী: Munmun Das) অসমৰ এগৰাকী কণ্ঠশিল্পী। তেওঁ তিৱা লোক সংগীতৰ বাবে বিশেষভাৱে জনাজাত। তেওঁ আকাশবাণী কেন্দ্ৰ গুৱাহাটীৰ জনগোষ্ঠীয় গীত বিভাগৰ স্বাকৃতিপ্ৰাপ্ত গায়িকা আৰু তিৱা নৃত্য গুৰু নাদিৰাম দেউৰীৰ উদ্যোগত প্ৰতিষ্ঠিত 'মাৰ্কাংকুছি তিৱা কাণ্ঠিচুৰী চমত' নামৰ সাংস্কৃতিক গোষ্ঠীৰো এগৰাকী সদস্যা। দাসে বিভিন্ন অনুষ্ঠানত গীত পৰিৱেশন কৰাৰ লগতে কেইবাখনো অডিঅ' চিডি আৰু কেছেটত কণ্ঠদান কৰিছে।

কৰ্মজীৱন

দাসে 'মাৰ্কাংকুছি তিৱা কাণ্ঠিচুৰী চমত' সাংস্কৃতিক গোষ্ঠীটোৰ জৰিয়তে অসম তথা ভাৰতৰ বিভিন্ন ঠাইত তিৱা লোক সংগীত পৰিৱেশন কৰি আহিছে। ২০০৭ চনত, গুৱাহাটীত অনুষ্ঠিত ৰাষ্ট্ৰীয় ক্ৰীড়া সমাৰোহৰ উদ্বোধনী অনুষ্ঠান আৰু এছিয়ান এথেলিকছ্ মীটৰ আৰম্ভণী অনুষ্ঠানত তেওঁ গীত পৰিৱেশন কৰে। ২০০৮ চনত কেৰালাৰ থিৰুৱন্তপুৰমত অনুষ্ঠিত 'অ'ক্টেভ' শীৰ্ষক অনুষ্ঠান, কলকাতাৰ অসম মহোৎসৱ, উৰিষ্যাৰ সম্বলপুৰৰ চিমেন্ট নগৰত অনুষ্ঠিত ভাৰতীয় লোকনৃত্য সমাৰোহ আৰু নতুন দিল্লীৰ প্ৰগতি ময়দানত আয়োজিত 'আছাম দে'ৰ অনুষ্ঠানত দাসে গীত পৰিৱেশন কৰে। ২০০৯ চনত কলকাতাত আয়োজিত লোকনৃত্যৰ সমাৰোহ 'সাংস্কৃতিকী' আৰু ২০১০ চনত উত্তৰাখণ্ডত আয়োজিত বসন্ত উৎসৱত তেওঁ গীত গাই সমাদৃত হয়।

মুনমুন দাসে কণ্ঠদান কৰা অডিঅ' চিডি আৰু কেছটসমূহৰ ভিতৰত তিৱা তছিমা, নিনাৱা, নিঠাৱা, খুমজিল কুঁৱৰী, অ'পিষ্টৰামা, আজি বৰত কালি বৰত আদি উল্লেখযোগ্য।

ডি ৱাই ৩৬৫-এ আয়োজন কৰা 'ডি ৱাই মেডলি' অনুষ্ঠানত 'লাই লাই হিলালি', 'জাকৈ চাৰি চাবে বাবি' আদি গীত পৰিৱেশন কৰি সমাদৃত হৈছে।

পাৰিবাৰিক জীৱন

মুনমুন দাসে জাগীৰোডৰ মিকিৰকুছি গাঁৱৰ সংগীত শিল্পী জিৰেন মিকিৰৰ সৈতে বিবাহপাশত আৱদ্ধ হয়। তেওঁ বৰ্তমান দুটা পুত্ৰ সন্তানৰ মাতৃ।

লগতে চাওক

অসমৰ কণ্ঠশিল্পীসকলৰ তালিকা

তথ্য সংগ্ৰহ

শ্ৰেণী:অসমৰ কণ্ঠশিল্পী
নলিনীবালা দেৱী

নলিনীবালা দেৱী (; জন্ম: ২৩ মাৰ্চ, ১৮৯৮ – মৃত্যু: ২৪ ডিচেম্বৰ, ১৯৭৭) এগৰাকী অসমীয়া কবি আৰু লেখিকা। অসম সাহিত্য সভাৰ প্ৰথম মহিলা সভাপতি আছিল। তেখেতে কোনো ধৰণৰ আনুষ্ঠানিক শিক্ষা গ্ৰহণ নকৰাকৈয়ে অসাধাৰণ পাণ্ডিত্যৰ পৰিচয় দি গৈছে। অসমীয়া কাব্য সাহিত্যত অতিন্দ্ৰিয়বাদী কবি বা ৰহস্যবাদী কবি হিচাপে জনাজাত। ব্যক্তিগত জীৱনৰ কাৰুণ্য ই কবিৰ ৰচনাৰ মূল উৎস। কবিয়ে প্ৰকৃতিৰ বিশাল প্ৰাঙ্গণত থিয় দি অনুভৱ কৰিছে সনাতন সৌন্দৰ্য। জাগতিক সৌন্দৰ্যৰ উৰ্ধত কবিয়ে বিচাৰি পাইছে ভগৱানৰ অবিনশ্বৰ সত্তা। অন্তৰৰ ৰহস্য সন্ধানৰ আকুল প্ৰচেষ্টা আৰু ভগৱৎ প্ৰেমেই কবিগৰাকীৰ কবিতাৰ ঘাই উপজীৱ্য। ভাৰতীয় দৰ্শনত বিশ্বাসী কবিৰ কবিতাত জন্মান্তৰবাদৰ প্ৰতি আস্থা স্পষ্টভাৱে প্ৰতিফলিত হোৱা দেখা যায়।

চমু জীৱনী

জন্ম
নলিনীবালা দেৱীৰ জন্ম হৈছিল ১৮৯৮ চনৰ ২৩ মাৰ্চত অসমৰ বৰপেটাত। পিতৃ আছিল কৰ্মবীৰ নবীন চন্দ্ৰ বৰদলৈ আৰু মাতৃ আছিল হেমন্ত কুমাৰী।

শিক্ষা

সেই সময়ত অসমত ছোৱালীসকলে স্কুলীয়া শিক্ষাৰ লাভ কৰাৰ ক্ষেত্ৰত গুৰুত্ব পোৱা নাছিল। সেয়ে তেওঁৰ আনুষ্ঠানিক শিক্ষা নাছিল। গোপাল দে নামৰ ব্যক্তি এজনৰ তত্ত্বাৱধানত ঘৰতে শিক্ষা গ্ৰহণ কৰে। ঘৰতেই তেওঁ সংস্কৃত, সাহিত্য, গীত, ছবি অঁকা আদি সকলো শিক্ষা লাভ কৰিছিল।

বিবাহ
১৯০৯ চনত মাত্ৰ ১২বছৰ বয়সতে শিৱসাগৰৰ জীৱেশ্বৰ চাংকাকতিৰ লগত তেওঁৰ বিয়া হৈছিল। কিন্তু মাত্ৰ ১৯ বছৰ বয়সতে (১৯১৭ চনত) তেওঁ অকালতে স্বামীক হেৰুৱাই অকাল বৈধৱ্যক সাবটিৱ লগা হৈছিল। স্বামীৰ অকাল মৃত্যূৰ পাছত তেওঁ পিতৃগৃহলৈ ঘূৰি আহে।।

প্ৰবন্ধ পুথি
শান্তিপথ।

জীৱনীমূলক গ্ৰন্থ
স্মৃতি তীৰ্থ (দেউতাকৰ জীৱনৰ আধাৰত ৰচিত),
চৰ্দাৰ বল্লভ ভাই পেটেল আৰু
বিশ্বদীপা।

অপ্ৰকাশিত গ্ৰন্থ
জোনাকীৰ স্বপ্ন সুৰভি
মন্দাকিনী
সন্ধিয়াৰ সপোন পৰশমেঘদূত ইত্যাদি।

স্বীকৃতি আৰু সন্মান

অসম চৰকাৰৰ সাহিত্যিক পেঞ্চন (১৯৪৮)
কেন্দ্ৰীয় চৰকাৰৰ সাহিত্য বৃত্তি(১৯৫৪)
"সদৌ ভাৰত সংস্কৃত সঞ্জীৱনী সভা"ৰ অসম শাখাৰ নলবাৰী অধিবেশনত কাব্যভাৰতী উপাধি লাভ (১৯৫৬)
অসম সাহিত্য সভাৰ যোৰহাট অধিৱেশনৰ সভাপতি(১৯৫৪)
অলকানন্দা কাব্যগ্ৰন্থৰ বাবে সাহিত্য অকাডেমি বঁটা লাভ (১৯৬৭)
পদ্মশ্ৰী বঁটা (১৯৭৭)

ইয়াৰ উপৰিও ১৯৮৬ চনত গুৱাহাটীৰ কটন মহাবিদ্যালয়ৰ ছোৱালী হোষ্টেলৰ নাম 'পদ্মশ্ৰী নলিনীবালা দেৱী" হিচাপে নামকৰণ কৰা হয়।

অন্যান্য

১৯৫৪ চনত তেওঁ অসম সাহিত্য সভাৰ সভানেত্ৰীৰ পদত অধিষ্ঠিত হয়। অসম সাহিত্য সভাৰ এই পদ লাভ কৰা তেওঁ প্ৰথম গৰাকী মহিলা। ইয়াৰ উপৰি তেওঁ অসম সংঘ আৰু প্ৰাদেশিক মহিলা সমিতিৰ নগাঁও অধিবেশনৰ সভানেত্ৰী আছিল। তেওঁ সদৌ অসম মইনা পাৰিজাতৰ অন্যতম প্ৰতিষ্ঠাপক আছিল।

তথ্য সংগ্ৰহ

বাহ্যিক সংযোগ

সঁফুৰা ডট নেটত নলিনীবালা দেৱীৰ কবিতা।
Encyclopaedia of Indian Literature: A-Devo গ্ৰন্থ সংযোগ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমৰ স্বাধীনতা সংগ্ৰামী
শ্ৰেণী:পদ্মশ্ৰী বঁটা বিজয়ী
শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
শ্ৰেণী:ভাৰতীয় মহিলা কবি
স্বাধীনতা সংগ্ৰহালয়, ঢাকা

স্বাধীনতা সংগ্ৰহালয়, ঢাকা বাংলাদেশত অৱস্থিত৷ ইয়াত বাংলাদেশৰ স্বাধীনতাৰ সংগ্ৰামৰ চিত্ৰ বৰ্ণনা কৰা আছে। ইয়াত মোগল শাসন কালৰ পৰা ১৯৭১ চনৰ স্বাধীনতা লাভলৈকে জাতিটোৰ ইতিহাস দেখুওৱা হৈছে ৷ ই দেশৰ প্ৰথম আৰু একমাত্ৰ ভূগৰ্ভস্থ সংগ্ৰহালয়। সংগ্ৰহালয়টো, মুঠ ৬৭ একৰ ভূমিৰ শ্বেখ মুজিবুৰ ৰহমানে স্বাধীনতাৰ সংগ্ৰাম ঘোষণা কৰি ঐতিহাসিক ভাষণ দিয়া স্থান আৰু বাংলাদেশৰ মুক্তিযুদ্ধৰ পিছত পাকিস্তানী বাহিনীয়ে আত্মসমৰ্পণ কৰা স্থানৰ এটা অংশ। ২০১৫ চনৰ ২৫ মাৰ্চত বাংলাদেশৰ ৪৫ সংখ্যক স্বাধীনতা দিৱসত এই সংগ্ৰহালয়টো জনসাধাৰণৰ বাবে মুকলি কৰি দিয়া হয়।

স্থাপত্য

এই আণ্ডাৰগ্ৰাউণ্ড মিউজিয়ামটো মাল্টিমিডিয়া প্ৰজেকচন থিয়েটাৰ, বৃত্তাকাৰ ৰংগমঞ্চ, তিনিটা পানীৰ পুল, বাংলা জাতীয়তাবাদৰ অনন্তকালৰ প্ৰতীক শিখা চিৰন্তনী(চিৰন্তন শিখা),
বাংলাদেশৰ স্বাধীনতা সংগ্ৰামৰ আধাৰত নিৰ্মিত প্ৰাচীৰ আৰু অন্যান্য আনুষংগিক সা-সুবিধাসমূহ অন্তৰ্ভুক্ত কৰা এক মাষ্টাৰ প্লেনৰ অংশ। তদুপৰি, এই কমপ্লেক্সত ১৫৫ খন আসনযুক্ত এটা প্ৰেক্ষাগৃহ আছে। ঠাইখনৰ আকৰ্ষণৰ কেন্দ্ৰবিন্দু হৈছে এটা স্মৃতিসৌধ, যাৰ নাম “টাৱাৰ অৱ লাইট’’, যিটো ৫০ মিটাৰ উচ্চতাৰ টাৱাৰ আৰু ই কাঁচৰ পেনেলৰ পুঁজিৰে গঠিত। সংগ্ৰহালয়টোৰ মুকলি এলেকাত ৫৬৬৯ বৰ্গমিটাৰ টাইলছৰ মজিয়া আছে। কমপ্লেক্সটোৰ মুঠ নিৰ্মাণ ব্যয় আছিল ১.৭৫ বিলিয়ন টকা ৷

প্ৰদৰ্শনী

সংগ্ৰহালয়টোত ১৪৪টা কাঁচৰ পেনেলত ৩০০ৰো অধিক ঐতিহাসিক ফটো সংগ্ৰহ কৰা আছে, য’ত বাংলাদেশৰ প্ৰায়বোৰ ঐতিহাসিক তথ্য চিত্ৰিত কৰা হৈছে। সংগ্ৰহালয়টোত প্ৰদৰ্শিত হৈছে বাংলাদেশৰ মুক্তিযুদ্ধৰ সময়ৰ বিভিন্ন টেৰাকোটা ছবি আৰু কাগজত অংকিত ছবিৰ টুকুৰা। বিদেশী বাতৰি কাকত আৰু মুক্তিযুদ্ধৰ বিভিন্ন পৰিঘটনা দেখুওৱা প্ৰতিবেদনৰ প্ৰতিলিপিও গেলেৰীত ৰখা হৈছে। এই গেলেৰীখনত বাংলাদেশৰ কিছুমান উল্লেখযোগ্য প্ৰত্নতাত্ত্বিক সমল আৰু কীৰ্তিচিহ্নও প্ৰদৰ্শিত হৈছে। পাকিস্তান সেনাৰ লেফটেনেণ্ট জেনেৰেল আমিৰ আব্দুল্লা খান নিয়াজীয়ে আত্মসমৰ্পণৰ সময়ত স্বাক্ষৰ কৰা নথিখন যি টেবুলৰ ওপৰত থৈছিল, সেই টেবুলখনৰো এটা প্ৰতিৰূপ গেলেৰীত ৰখা হৈছে।

তথ্য সূত্ৰ

শ্ৰেণী:ঐতিহাসিক কীৰ্তিচিহ্ন
শ্ৰেণী:বাংলাদেশ
চল' দিল্লী

চলো দিল্লী ২০১১ চনত ৰিলিজ হোৱা শশান্ত শ্বাহ পৰিচালিত আৰু ২০১০ চনৰ আমেৰিকান ছবি "দিউ দেট"ৰ (Due Date) আধাৰত নিৰ্মিত কম বাজেটৰ এখন অলপ অগতানুগতিক হিন্দী ছবি। ইয়াত বিনয় পাঠক আৰু লাৰা দত্তই অভিনয় কৰিছে। অভিনেতা অক্ষয় কুমাৰে ইয়াত অতিথি শিল্পী ৰূপে ভূমুকি মাৰিছে। এৰ'চ ইণ্টাৰনেচনেল মিডিয়া লিমিটেড আৰু লাৰাৰ স্বামী মহেশ ভূপতিৰ বিগ ডেডী প্ৰোডাকচনৰ দ্বাৰা নিৰ্মিত এই ছবিখনৰ দৃশ্যগ্ৰহণ মুম্বাই, দিল্লী আৰু জয়পুৰত কৰা হৈছে। ২০১১ৰ ২৯ এপ্ৰিলত ছবিখনে মুক্তি পায়।-

কাহিনী

নায়িকা মুম্বাইৰ এটি বৃহৎ কোম্পানীৰ মুখ্য বিষয়া ৷ বিমানেৰে মুম্বাইৰ পৰা দিল্লীলৈ ৰাওনা হওঁতে অনিবাৰ্য কাৰণত নিশা জয়পুৰত অৱতৰণ কৰিবলগীয়া হ'ল৷ নায়িকাই প্ৰি-পেইড টেক্সিৰে অকলে জয়পুৰৰ পৰা দিল্লীলৈ ৰাওনা হয়৷ তেওঁ অসীম সাহসী, নিজকে 'অবলা' বুলি কেতিয়াও নাভাবে৷ বাটত মন্নু গুপ্তা নামৰ ব্যৱসায়ীজনক পৰিস্থিতিৰ তাগিদাত টেক্সিত উঠাই লবলগীয়া হয়৷ কাহিনীৰ আচল ৰোমাঞ্চ এইখিনিৰ পৰাই আৰম্ভ হয়৷ ভাগৰুৱা নিদ্ৰাতুৰ টেক্সি ড্ৰাইভাৰক আঁতৰাই চালকৰ আসনত বহে মন্নু গুপ্তা৷ বাট ভুল কৰি ওলোটা পথেৰে যাওঁতে টেক্সিৰ বিজুটি ঘটে৷ টেক্সি ভাল হোৱালৈ প্ৰতীক্ষা কৰাৰ সময়খিনি কটাবলৈ এখন ট্ৰাকত দুয়ো উঠি হাইৱেৰ এখন ধাবালৈ আহে৷ ধাবাত নিগনি,সাপ,পইতাচোৰা, শিয়ালৰ আতংকৰ মাজত অনেক ধেমেলিয়া দৃশ্যৰ অৱতাৰণা হয়৷ চাইকেললৈ মন্নু গুপ্তাই টেক্সিখন ভাল হ'ল নাই চাবলৈ যায়৷ টেক্সি ভাল নোহোৱা দেখি নিজৰ বাকচ আৰু বেগ উঠাই লৈ আহে৷ কিন্তু সহযাত্ৰী নায়িকাৰ বেগটো আনিবলৈ পাহৰে৷ কিছু দূৰৈত থকা ৰেলষ্টেচনলৈ বুলি উটৰ গাড়ী আৰু বাচেৰে যাত্ৰা কৰে৷ৰেলৰ টিকট কাটিবলৈ লৈ নায়িকাই গম পায় পাৰ্চটো ফাটি টকা কৰবাত পৰিল৷ ৰেলখন ইতিমধ্যে চলিবলৈ আৰম্ভ কৰিছে৷ মন্নু গুপ্তাই ৰেলৰ চেইন টানি নায়িকাক ৰেলত উঠায়৷ বিনা টিকটৰ সমস্যাটো মন্নু গুপ্তাই সমাধান কৰে যদিও টিটিৰ দূৰ্নাম গোৱাত ৰেলৰ চেইন টনাৰ অপৰাধত দুয়োকে ৰেলৱে পুলিচত জমা দিয়ে৷ ডকাইতে নিজৰ সংগীৰ সৈতে দুয়োকে উদ্ধাৰ কৰে৷ডকাইতৰ হাতৰ পৰা মুকলি হৈ সৰু চহৰ এখনৰ হোটেলৰ এটা কোঠাত দুয়ো আশ্ৰয় লয়৷ হোটেলৰ পৰা মোবাইল চাৰ্জ কৰিবলৈ সক্ষম হোৱাত নায়িকাই দিল্লীত প্ৰতীক্ষাত থকা গিৰিয়েকক মাতি পঠায়৷ কিন্তু দুটা দলৰ সংঘৰ্ষৰ ফলত চহৰখনত কাৰফিউ হয়৷ অৱশেষত নায়কে আহি নায়িকা আৰু মন্নু গুপ্তাক নিজৰ গাড়ীৰে দিল্লীলৈ লৈ আহিবলৈ সক্ষম হয়৷ দিল্লীত আহি পাই নায়িকাই উদঘাটন কৰে যে হাঁহিমাতি থকা মন্নু গুপ্তা পৰিবাৰ যোৱা দুটা বছৰ ধৰি ক'মাত আক্ৰান্ত হৈ শয্যাশায়ী৷মন্নু গুপ্তাৰ মূখত 'ইচমে কৌনচি বৰী বাত হ্যেই'- চিনেমাখনৰ এক উল্লেখযোগ্য ডাইলগ ৷ নায়িকা লাৰা দত্তৰ সৈতে মন্নু গুপ্তাৰ অভিনয় কৰা বিনয় পাঠকৰ অভিনয় চিনেমাখনৰ এক সম্পদ৷ চিত্ৰ সমালোচকে এই চিনেমাখনক ৫ৰ ভিতৰত ৪ৰে মূল্যাকংণ কৰিছে৷

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰ
ভূমি (বেণ্ড)

ভূমি হৈছে পশ্চিমবঙ্গৰ কলকাতা-ভিত্তিক এটা বাংলা লোক সংগীতৰ দল। এই দলটো ১৯৯৯ চনত গঠন হৈছিল ভূমিয়ে ২০০৮ চনত মণ্ট্ৰিয়েল আন্তঃৰাষ্ট্ৰীয় জাজ মহোৎসৱতো অনুষ্ঠান পৰিবেশন কৰিছিল।

যাত্ৰা

এই গোটটো ১৯৯৯ চনত প্ৰতিষ্ঠা কৰা হৈছিল। ইয়াৰ মূল লক্ষ্য আছিল বাংলা লোকগীতক নগৰীয়া ৰূপত সকলো স্তৰৰ মানুহৰ মাজত জনপ্ৰিয় কৰা। প্ৰথম অৱস্থাত পশ্চিমীয়া সংগীতৰ শৈলীত পৰম্পৰাগত আৰু লোকগীতৰ বিশাল শৃংখলৰ সৈতে পৰীক্ষা-নিৰীক্ষা কৰাৰ লক্ষ্যৰে দুজন প্ৰতিষ্ঠাপক সদস্য - সুৰজিৎ ​​চেটাৰ্জী আৰু সৌমিত্ৰ ৰায়ৰ উদ্যোগত ভূমি গঠন কৰা হৈছিল।

বৈশিষ্ট্যসমূহ

এইটো এটা গোট যিয়ে নিজৰ সংগীত শৈলীক বিশুদ্ধ নাগৰিক লোকসংগীত বুলি সংজ্ঞায়িত কৰিছে। বাউল, ভটিয়ালি, লোকগীতৰ পৰা তেওঁলোকৰ গীতৰ কথা সংগ্ৰহ কৰিছে। তেওঁলোকে এই গীতবোৰ নতুন ৰূপত সৃষ্টি কৰিছে।

দলৰ সদস্য

সৌমিত্ৰ ৰায়
সুৰজিৎ চট্টোপাধ্যায়
সঞ্জয় মুখোপাধ্যায়
হেমন্ত গোস্বামী
অভিজিৎ ঘোষ
ৰবিন লাই

প্ৰকাশিত এলবাম

যাত্ৰা শুৰু (২০০০)
উড়ান (২০০১)
ইস্পেশাল (২০০২)
পাল ছুটেছে (২০০৩)
লোকগীতি লোকাল (২০০৪)
দেখতে দেখতে (২০০৪)
বোঝাই কৰা গানেৰ গাড়ি (২০০৫)
গান বাহন (২০০৭)
লোকগীতিৰ দেশে (২০০৮)
আমৰা নতুন যৌবনেৰ দূত (২০০৯)
গান ধৰিয়া (২০১০)

বহিঃসংযোগ

ভূমিৰ ৰাষ্ট্ৰসংঘত অভ্যৰ্থনা
ভূমি ৰাষ্ট্ৰসংঘত গান গাব
ভূমি আৰু সৌৰভ গাঙ্গুলী
ভূমিৰ ইণ্টাৰভিউ
ভূমিৰ ৱেবছাইট
ভূমিৰ ই-মেইল

তথ্যসূত্ৰ

শ্ৰেণী:লোকগীত
নুৱা ফুৱেনটেছ

নুৱা ইলিচাবেথ ফুৱেনটেছ এগুইৰে (; জন্ম: ২৮ জুন, ১৯৯১) এগৰাকী ইকুৱেডৰৰ সমাজবিজ্ঞানী, পাৰফৰমেন্স আৰ্টিষ্ট আৰু ট্ৰেন্সফেমিনিষ্ট সক্ৰিয়তাবাদী। এগৰাকী সক্ৰিয়তাবাদী হিচাপে তেওঁ ‘ট্ৰেন্স পেক্ট’ৰ মুখপাত্ৰ আৰু ‘ট্ৰেন্সজেণ্ডাৰ প্ৰজেক্ট’ ফাউণ্ডেচনৰ সভানেত্ৰী হিচাপে কাৰ্যনিৰ্বাহ কৰি আহিছে। তেওঁ ইকুৱেডৰৰ নেচনেল এচেম্বলীত কেইবাটাও বিধেয়ক সন্দৰ্ভত আলোচনা কৰিবলৈ এই সংগঠনটোৰ প্ৰতিনিধিত্ব কৰিছে।

জীৱনী

তেওঁ পন্টিফিকেল কেথলিক ইউনিভাৰ্চিটি অৱ ইকুৱেডৰৰ পৰা উচ্চশিক্ষাশিক্ষা সম্পূৰ্ণ কৰে আৰু তাৰ পৰাই সমাজবিজ্ঞানত স্নাতক ডিগ্ৰী লাভ কৰে। পৰৱৰ্তী সময়ত তেওঁ লেটিন আমেৰিকান ফেকাল্টি অৱ ছচিয়েল চাইন্স (FLACSO)ৰ পৰা সমাজ বিজ্ঞান, লিংগ আৰু উন্নয়ন বিষয়ত স্নাতকোত্তৰ ডিগ্ৰী লাভৰ বাবে অধ্যয়ন আৰম্ভ কৰে।

২০১৫ চনত পৰিচয় আৰু অসামৰিক তথ্য পৰিচালনাৰ ৰাষ্ট্ৰীয় সেৱাৰ জৈৱিক আইনৰ খচৰা আলোচনাৰ সময়ত তেওঁ ইকুৱেডৰৰ নেচনেল এচেম্বলীত ট্ৰেন্স পেক্টৰ মুখপাত্ৰ হৈছিল।

এগৰাকী পাৰফৰমেটিভ আৰ্টিষ্ট হিচাপে তেওঁ ২০১৫ চনত এন্ট’নেলা জামোৰা আৰু আন্দ্ৰেয়া আলেকজান্দ্ৰো ফ্ৰেয়াৰৰ সৈতে মিলি ‘কাৰ্টিং মেচিন’ নামৰ এখন ফ্যানজিন তৈয়াৰ কৰে।

তথ্যসূত্ৰ

শ্ৰেণী:লেচবিয়ান বিজ্ঞানী
ডাপু খান

ডাপু খান আছিল গনৱৰীত জাট সম্প্ৰদায়ৰ ব্যক্তি। ৩০ বছৰ ধৰি জয়ছালমেৰ গড়ত ভাৰত আৰু বিদেশৰ পৰ্যটকক মনোৰঞ্জন দিয়াৰ বাবে তেওঁ এজন পৰিচিত ৰাজস্থানী লোকগায়ক। ২০২১ চনৰ ১৩ মাৰ্চত ৬২ বছৰ বয়সত হৃদৰোগত আক্ৰান্ত হৈ তেওঁ মৃত্যুবৰণ কৰে৷ ডাপু হৈছে কামাইচাৰ অতি কম সংখ্যক প্ৰতিনিধিৰ ভিতৰত অন্যতম, যাক প্ৰায়ে পৃথিৱীৰ অন্যতম পুৰণি প্ৰণাম বাদ্য বুলি কোৱা হয়।

তথ্যসূত্ৰ

শ্ৰেণী:লোকগীত শ্ৰেণী:মৃত ব্যক্তি
ভঁৱৰী দেৱী (গায়িকা)

ভঁৱৰী দেৱী (জন্ম ১৯৬৪) ভাৰতৰ ৰাজস্থানৰ এগৰাকী লোকগায়িকা। তেওঁ ভোপা সম্প্ৰদায়ৰ, আৰু ৰাজস্থানৰ পৰম্পৰাগত আৰু লোক-সংগীত পৰিবেশনৰ বাবে তেওঁ বিস্তৰ স্বীকৃতি লাভ কৰিছে।

কেৰিয়াৰ

ৰাজহুৱা পৰিবেশনত মহিলাৰ প্ৰতি সামাজিক অসন্মতিৰ মাজতো ৰাষ্ট্ৰীয় আৰু আন্তঃৰাষ্ট্ৰীয় দৰ্শকৰ সন্মুখত ব্যাপকভাৱে অনুষ্ঠান পৰিৱেশন কৰা ভোপা সম্প্ৰদায়ৰ প্ৰথম মহিলাসকলৰ ভিতৰত ভঁৱৰী দেৱী আছিল অন্যতম। ৰাজস্থানী সামাজিক ৰীতি অনুসৰি মুখখন ঢাকি ৰাখি ওৰণিৰ আঁৰৰ পৰাই তেওঁ অনুষ্ঠান পৰিৱেশন কৰে। স্বামী-স্ত্ৰীয়ে একেলগে কৰা ভোপ পৰম্পৰাৰ অংশ হিচাপে প্ৰথমে স্বামীৰ সংগীতেৰে ভক্তিমূলক সংগীত গাইছিল, একেৰাহে পাঁচ ৰাতি ধৰ্মীয় সাহিত্যৰ পৰম্পৰাগত গীত পৰিবেশন কৰিছিল। এই পৰম্পৰাগত অনুষ্ঠানত গীতৰ লগতে ‘ফড়’ বা হাতেৰে অংকন কৰা স্ক্ৰল এটাৰে কাহিনীটোক চিত্ৰিত কৰা কৰা হয়। স্বামীৰ মৃত্যুৰ পিছত তেওঁ ব্যক্তিগতভাৱে অনুষ্ঠান পৰিৱেশন কৰি থাকিল, যিটো এগৰাকী মহিলা ভোপা গায়িকাৰ বাবে অস্বাভাৱিক আছিল। লাহে লাহে তেওঁ তেওঁৰ পৰিবেশনৰ পৰিসৰ সম্প্ৰসাৰণ কৰি ভোপা পৰম্পৰাৰ বাহিৰৰ ৰাজস্থানী লোকগীতসমূহো পৰিবেশন কৰিবলৈ আৰম্ভ কৰে।

ভংৱৰী দেৱীয়ে ভাৰতৰ লগতে আন্তঃৰাষ্ট্ৰীয় মঞ্চতো ৰাজস্থানী লোকসংগীত পৰিবেশন কৰি বহুল প্ৰশংসা লাভ কৰিছে, আৰু বিভিন্ন পৰম্পৰাৰ লোকশিল্পীৰ সৈতে সহযোগিতা কৰিছে। ২০০৩ চনত দেৱীয়ে হিমাচল প্ৰদেশৰ শিমলাত অনুষ্ঠিত হোৱা সংগীত মহোৎসৱত কণ্ঠদান কৰে আৰু ভাৰতত ৰাজস্থানী লোকসংগীতৰ প্ৰচাৰৰ বাবে কাম কৰা নাগৰিক সমাজৰ সংগঠন জয়পুৰ বিৰাসাত ফাউণ্ডেচনত যোগদান কৰিবলৈ আমন্ত্ৰণ লাভ কৰে। দেৱীয়ে কেইবাবছৰ ধৰি ৰাজস্থান আন্তঃৰাষ্ট্ৰীয় লোক মহোৎসৱত লোক-সংগীত পৰিবেশন কৰি আহিছে। ২০০৯ চনত এই মহোৎসৱত গায়িকা ৰেখা ভৰদ্বাজক সংগ দিবলৈ আমন্ত্ৰণ জনোৱা হয়, আৰু তেওঁৰ গায়কীৰ বাবে সমালোচকৰ প্ৰশংসা লাভ কৰে। ইয়াৰ পিছত তেওঁ ৰাজস্থান আন্তঃৰাষ্ট্ৰীয় লোক মহোৎসৱত প্ৰযোজক ৰাম সম্পাথ আৰু গায়িকা সোনা মহপাত্ৰৰ সৈতে সহযোগিতা কৰে। এডিনবাৰ্গ আন্তঃৰাষ্ট্ৰীয় মহোৎসৱৰ পৰিচালক জনাথন মিলছে তেওঁৰ পৰিবেশনক “অতিশয় সঁহাৰি” পোৱাৰ বুলি বৰ্ণনা কৰে।

২০১১ চনত ৰাজস্থান আন্তঃৰাষ্ট্ৰীয় লোক উৎসৱত তেওঁক “জীৱন্ত কিংবদন্তি” হিচাপে অন্তৰ্ভুক্ত কৰা হয় আৰু মেহৰনগড় দুৰ্গৰ ভিতৰৰ ঐতিহাসিক মতি মহল ৰাজপ্ৰসাদত অনুষ্ঠান পৰিৱেশন কৰে। ২০১৩ চনত তেওঁৰ অংশগ্ৰহণক একেটা উৎসৱৰ অন্যতম “...সৰ্বাধিক প্ৰত্যাশিত অভিনয়” বুলি অভিহিত কৰা হয়, য'ত তেওঁ ব্যক্তিগতভাৱে আৰু লগতে ফৰাচী এনচেম্বল জিপ্‌ছি কিংছৰ সহযোগত অনুষ্ঠান পৰিৱেশন কৰে।

২০১৩ চনত তেওঁ সুৰকাৰ আৰু সংগীত প্ৰযোজকৰ সৈতে সহযোগিতা কৰি ভাৰতীয় সংগীতজ্ঞসকলৰ লাইভ ষ্টুডিঅ’ত পৰিবেশন কৰা ভাৰতীয় টেলিভিছন অনুষ্ঠান কোক ষ্টুডিঅ’ত (Coke Studio) ‘কেট্টেই’ নামৰ পৰম্পৰাগত লোকগীতৰ সংস্কৰণ পৰিবেশন কৰে। দেৱীৰ গায়কীৰ সৈতে ব্ৰিটিছ ৰেপাৰ হাৰ্ড কৌৰে (Hard Kaur) ৰেপ গীত পৰিৱেশন কৰিছিল আৰু গীতটোৱে জনপ্ৰিয়তা লাভ কৰিছিল। ২০১৫ চনৰ ভাৰতীয় বৈশিষ্ট্যপূৰ্ণ ছবি 'এংগ্ৰী ইণ্ডিয়ান গডেছেছ'ৰ (Angry Indian Goddesses) দেৱীয়ে গীত পৰিবেশন কৰিছিল। পিছলৈ তেওঁ জিপ্‌ছি কিংছ গোটৰ ৰোমানী সংগীতজ্ঞসকলৰ সৈতে এই গীতটোৰ দ্বিতীয় সংস্কৰণ পৰিবেশন কৰে। সংগীতজ্ঞ কুটলে খানে তেওঁৰ “চাউণ্ডছ ফ্ৰম দ্য ডেজাৰ্টত” (Sounds from the Desert) নামৰ এলবামটো তেওঁ গীত গাই অভিনয় কৰিছিল। এলবামটোত ৰাজস্থান আৰু থৰ মৰুভূমি অঞ্চলৰ লোকসংগীত ৰেকৰ্ডিং কৰা হৈছিল।

ব্যক্তিগত জীৱন

সৰুতে ভঁৱৰী দেৱীৰ বিবাহ সম্পন্ন হৈছিল আৰু তেওঁৰ নটা সন্তান আছে, ইয়াৰে এজনে তেওঁৰ লগত বিভিন্ন অঞ্চললৈ গৈ অনুষ্ঠান পৰিৱেশন কৰে।

তথ্য সংগ্ৰহ

শ্ৰেণী:ভাৰতীয় কণ্ঠশিল্পী
ইণ্ডিগ' গন্তব্যস্থলসমূহ

]]ত
২০১৬ চনৰ মাৰ্চ মাহৰ তথ্য অনুযায়ী ইণ্ডিগ'ই ৪১ টা স্থানলৈ ইয়াৰ বিমান সেৱা আগবঢ়ায়।

¤মুখ্য হাব
¤¤দ্বৈতয়িক হাব
^ভৱিষ্যতৰ গন্তব্যস্থান
[T]সম্প্ৰতি সেৱা বন্ধ স্থান

মহানগৰ
দেশ
IATA
ICAO
বিমানবন্দৰ
Refs
আগৰতলা

IXA
VEAT
আগৰতলা বিমানবন্দৰ

আহমেদাবাদ

AMD
VAAH
চৰ্দাৰ বল্লভভাই পেটেল আন্তঃৰাষ্ট্ৰীয় বিমানবন্দৰ

বাগডোগ্ৰা

IXB
VEBD
বাগডোগ্ৰা বিমানবন্দৰ

বাংগালোৰ

BLR
VOBL
কেম্পেগৌড়া আন্তৰ্জাতিক বিমানবন্দৰ

বেংকক

BKK
VTBS
সূৱৰ্ণভূমি বিমানবন্দৰ

ভুৱনেশ্বৰ

BBI
VEBS
বিজু পাটনায়ক আন্তঃৰাষ্ট্ৰীয় বিমানবন্দৰ

চণ্ডীগড়

IXC
VICG
চণ্ডীগড় বিমানবন্দৰ

চেন্নাই

MAA
VOMM
চেন্নাই আন্তঃৰাষ্ট্ৰীয় বিমানবন্দৰ

ক'ইম্বটোৰ

CJB
VOCB
ক'ইম্বটোৰ আন্তঃৰাষ্ট্ৰীয় বিমানবন্দৰ

দিল্লী

DEL
VIDP
ইন্দিৰা গান্ধী আন্তঃৰাষ্ট্ৰীয় বিমানবন্দৰ ¤

ডেৰাাডুন

DED
VIDN
জ্বলী গ্ৰাণ্ট বিমানবন্দৰ

ডিব্ৰুগড়

DIB
VEMN
ডিব্ৰুগড় বিমানবন্দৰ

ডিমাপুৰ

DMU
VEMR
ডিমাপুৰ বিমানবন্দৰ

ডুবাই

DXB
OMDB
ডুবাই আন্তঃৰাষ্ট্ৰীয় বিমানবন্দৰ

গোৱা

GOI
VAGO
ডাব'লিম বিমানবন্দৰ

গুৱাহাটী

GAU
VEGT
লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ

হায়দৰাবাদ

HYD
VOHS
ৰাজীৱ গান্ধী আন্তঃৰাষ্ট্ৰীয় বিমানবন্দৰ

ইম্ফাল

IMF
VEIM
ইম্ফাল আন্তঃৰাষ্ট্ৰীয় বিমানবন্দৰ

ইন্দ'ৰ

IDR
VAID
দেৱী অহল্যাবাই হ'লকাৰ বিমানবন্দৰ

জয়পুৰ

JAI
VIJP
জয়পুৰ আন্তঃৰাষ্ট্ৰীয় বিমানবন্দৰ

জম্মু

IXJ
VIJU
জম্মু বিমানবন্দৰ

কাঠমাণ্ডু

KTM
VNKT
ত্ৰিভুৱন আন্তঃৰাষ্ট্ৰীয় বিমানবন্দৰ

কোচি

COK
VOCI
কোচি আন্তঃৰাষ্ট্ৰীয় বিমানবন্দৰ

ক'লকাতা

CCU
VECC
নেতাজী সুভাষ চন্দ্ৰ আন্তঃৰাষ্ট্ৰীয় বিমানবন্দৰ ¤¤

কঝিক'ড

CCJ
VOCL
কঝিক'ড আন্তঃৰাষ্ট্ৰীয় বিমানবন্দৰ

লক্ষ্ণৌ

LKO
VILK
চৌধুৰী চৰণ সিং আন্তঃৰাষ্ট্ৰ্ৰীয় বিমানবন্দৰ

মুম্বাই

BOM
VABB
ছত্ৰপতি শিৱাজী আন্তঃৰাষ্ট্ৰীয় বিমানবন্দৰ ¤¤

মাছক'ট

MCT
OOMS
মাছক'ট আন্তঃৰাষ্ট্ৰীয় বিমানবন্দৰ

যোৰহাট

JRH
VEJT
যোৰহাট বিমান বন্দৰ

নাগপুৰ

NAG
VANP
ড° বালাচাহেব আম্বেদকাৰ আন্তঃৰাষ্ট্ৰীয় বিমানবন্দৰ

পাটনা

PAT
VEPT
লোকনায়ক জয়প্ৰকাশ বিমানবন্দৰ

পুনে

PNQ
VAPO
পুনে বিমানবন্দৰ

প'ৰ্ট ব্লেয়াৰ

IXZ
VOPB
বীৰ চাৱাৰকাৰ আন্তঃৰাষ্ট্ৰীয় বিমানবন্দৰ

ৰায়পুৰ

RPR
VARP
ৰায়পুৰ বিমানবন্দৰ

ৰাঁচী

IXR
VERC
ৰাঁচী বিমানবন্দৰ

ছিংগাপুৰ

SIN
WSSS
ছিংগাপুৰ চেংগী বিমানবন্দৰ

শ্ৰীনগৰ

SXR
VISR
শ্ৰীনগৰ বিমানবন্দৰ

তিৰুৱনন্তপুৰম

TRV
VOTV
ত্ৰিবান্দ্ৰম আন্তঃৰাষ্ট্ৰীয় বিমানবন্দৰ

উদয়পুৰ

UDR
VAUD
মহাৰাণা প্ৰতাপ বিমানবন্দৰ

ৱদোদৰা

BDQ
VABO
হাৰ্নি অসামৰিক বিমানবন্দৰ

বিশাখাপত্তনম

VTZ
VEVZ
বিশাখাপত্তনম বিমানবন্দৰ

তথ্যসূত্ৰ

শ্ৰেণী:ভাৰতৰ বিমান পৰিবহণ
জিম ৰ'ন

জিম ৰ'ন (জন্ম: ১৭ ছেপ্টেম্বৰ, ১৯৩০ – মৃত্যু: ৫ ডিচেম্বৰ, ২০০৯), সম্পূৰ্ণ নাম ইমানুৱেল জেমছ ৰ'ন আছিল এজন আমেৰিকান উদ্যোগী, লেখক আৰু প্ৰেৰণাদায়ক বক্তা। তেওঁ অসংখ্য গ্ৰন্থ ৰচনা কৰিছিল।

উদ্ধৃতি

আমি সকলোৱে দুটা যন্ত্ৰণাৰ ভিতৰত এটা কষ্টত ভুগিব লাগিব: অনুশাসনৰ যন্ত্ৰণা বা অনুশোচনাৰ যন্ত্ৰণা। পাৰ্থক্যটো হ’ল অনুশাসনৰ ওজন কেইটামান আউন্স হোৱাৰ বিপৰীতে অনুশোচনাৰ ওজন টন।
- "জিম ৰ'নৰ উদ্ধৃতি"
যদি আপুনি আপোনাৰ লক্ষ্যৰ দিশত কাম কৰে , তেন্তে এই লক্ষ্যসমূহে আপোনাৰ বাবে কাম কৰিব।
- "জিম ৰ'নৰ উদ্ধৃতি"

অসুখী মানুহজন যাৰ প্ৰিয় ৰেষ্টুৰেণ্ট আছে কিন্তু প্ৰিয় লেখক নাই। শৰীৰক খুৱাবলৈ প্ৰিয় ঠাই বিচাৰি পাইছে, কিন্তু মনক খুৱাবলৈ প্ৰিয় ঠাই বিচাৰি পোৱা নাই।
- by Jim Rohn:

সফলতা হৈছে দৈনিক মানি চলা কেইটামান সহজ নিয়মৰ বাহিৰে আন একো নহয়, আৰু বিফলতা মাথোঁ দৈনিক পুনৰাবৃত্তি হোৱা কেইটামান ভুল।
- "জিম ৰ'নৰ উদ্ধৃতি"

শ্ৰেণী: মৃত ব্যক্তি
শ্ৰেণী:লেখক
শ্ৰেণী:উদ্যোগপতি